సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సినీ నటుడు బాలాజీపై జూనియర్ ఆర్టిస్ట్ ఫిర్యాదు..బాధితురాలికి శ్రీరెడ్డి అండ
అన్యాయం జరిగిందంటూ పోలీస్ స్టేషన్ మెట్లెక్కిన ఓ జూనియర్ ఆర్టిస్ట్‌కు అండగా నిలిచింది నటి శ్రీరెడ్డి. బాధితురాలితో కలిసి వెళ్లి సినిమా, సీరియల్ నటుడు బాలాజీపై జూబ్లీహిల్స్ పోలీసులకు ఫిర్యాదు చేసింది.
Samayam Telugu | Updated:
May 13, 2018, 06:58PM IST
అన్యాయం జరిగిందంటూ పోలీస్ స్టేషన్ మెట్లెక్కిన ఓ జూనియర్ ఆర్టిస్ట్‌కు అండగా నిలిచింది నటి శ్రీరెడ్డి . బాధితురాలితో కలిసి వెళ్లి సినిమా, సీరియల్ నటుడు బాలాజీపై జూబ్లీహిల్స్ పోలీసులకు ఫిర్యాదు చేసింది. అసలు విషయానికొస్తే... లక్ష్మీ అనే మహిళ హైదరాబాద్ యూసఫ్‌గూడలో తన కూతురితో కలిసి ఉంటోంది. సినిమాల్లో జూనియర్ ఆర్టిస్ట్‌గా చేస్తూ జీవనం సాగిస్తోంది. అయితే ఆమె కూతురి ఆరోగ్యం సరిగా లేకపోవడంతో... ఆస్పత్రుల చుట్టూ తిప్పి అప్పుల పాలయ్యింది. 2016 నటుడు బాలాజీ ఆమెను కలిసి... తన భార్యకు కిడ్నీ ఇస్తే రూ.20 లక్షలు ఇస్తానని ఒప్పించాడట. విజయవాడలోని ఓ ఆస్పత్రిలో కిడ్నీ మార్పిడి కూడా చేశారట.
అయితే బాలాజీ ఒప్పందం ప్రకారం డబ్బు తనకు ఇవ్వలేదని లక్ష్మీ ఆరోపిస్తోంది. ఆపరేషన్ జరిగిన సమయంలో రూ.3లక్షలు ఇచ్చి... తెల్ల పేపర్లపై సంతకాలు చేయించుకున్నారని చెబుతోంది. తనకు డబ్బు మొత్తం ఇచ్చేసినట్లు దొంగ పత్రాలు సృష్టించి మోసం చేశారంటోంది. ఈ విషయంలో తనకు న్యాయం చేయాలంటూ బాధితురాలు పోలీసుల్ని ఆశ్రయించగా... శ్రీరెడ్డి కూడా అండగా నిలబడింది. బాలాజీపై వారిద్దరూ కలిసి ఫిర్యాదు చేశారు. దీనిపై స్పందించిన బాలాజీ పీఎస్‌కు వచ్చాడు. తన దగ్గరున్న ఆధారాలను పోలీసులకు అందజేశాడు. అయితే లక్ష్మీ నుంచి వివరాలు సేకరించామని... దీనిపై న్యాయపరంగా సలహా తీసుకొని ముందుకెళతామంటున్నారు పోలీసులు.